لحريرة هي شوربة خاصة بـ لمغاربة كيتخلط فيها بزاف ديال الدوزان بحال لحمص ولعدس ولقصبر ولكرافص والدݣيݣ واللحم وكتتشرب بشكل كبير ورسمي فشهر رمضان حتى أنو موستحيل تلقا شي طابلة ديال شي عائلة مفيهاش لحريرة مع شهيوات اخرى خصوصاً أزلابية وتمر. لحريرة طقس من طقوس رمضان ولاكين كتشرب فلأوقات العادية وفالريسطويات. كيݣولو لمغاربة لحريرة بمعنى زاوج ويقصدو لمشاكل لمعقدة للي صعيب تتحل ويقولو هاذ لجوملة: "حريرتك حريرة" بمعنى قضيتك صعيبة.